Ξένια (όνομα)

Το **Ξένια** είναι γυναικείο όνομα το οποίο προέρχεται από το ελληνικό ** («φιλοξενία»).

Εκτός από τα Ελληνικά, χρησιμοποιείται και σε άλλες γλώσσες, όπως Βουλγαρικά, Κροατικά, Λιθουανικά, Ουγγρικά, Σερβικά, Σλαβομακεδονικά και Σλοβενικά. Στην Ισπανία, αν και άρχισε να γίνεται πιο δημοφιλές κατά τη δεκαετία του 1990,  εμφανίζεται κυρίως στα Γαλικιανά και στα Καταλανικά.

Παραλλαγές του ονόματος είναι τα: *Οξάνα* (Λευκορωσικά, Ουκρανικά, Ρωσικά), και *Σένια* (Φινλανδικά).

## Άτομα με το όνομα Ξένια
[μικρογραφία|[Ξένια Καλογεροπούλου]]
[μικρογραφία|[Κσένιγια Μαρίνκοβιτς]]

### Θρησκευτικές φιγούρες και ευγενείς
* Ξένια της Ρώμης (?-450), αγία 
* Ξένια Σέστοβα (1560–1631), Ρωσίδα μοναχή, μητέρα του Μιχαήλ Α΄ της Ρωσίας 
* Ξένια Μπορίσοβνα (1582–1622), κόρη του τσάρου Μπορίς Γκοντουνόφ,  που έχει αποτυπωθεί στο θεατρικό έργο "Μπορίς Γκοντουνόφ" (Бори́с Годуно́в, 1831) του Αλεξάντερ Πούσκιν και στις δύο εκδοχές της ομότιτλης όπερας του Μοντέστ Μουσόργκσκι (1869 και 1874) 
* Ξένια του Μαυροβουνίου (1887–1960), πριγκίπισσα του Μαυροβουνίου 
* Ξένια Αλεξάντροβνα της Ρωσίας (1875–1960), αδελφή του τσάρου Νικολάου Β΄ 
* Ξένια Γκεοργκίεβνα της Ρωσίας (1903–1965), πριγκίπισσα της Ρωσίας 

### Άλλες
* Ξένια Αναστασιάδου (1966-1989), Ελληνίδα αντισφαιρίστρια 
* Ξένια Έντερ (1895-1955), Ρωσίδα ζωγράφος 
* Ξένια Κακουράτου (1993-), Ελληνίδα πετοσφαιρίστρια 
* Ξένια Καλογεροπούλου (1936-), Ελληνίδα ηθοποιός 
* Ξένια Κνιάζεβα (1982-), Ρωσίδα ηθοποιός και μοντέλο 
* Ξένια Κωνσταντίνου (1979-), Ελληνοκύπρια πολιτικός 
* Κσένιγια Μαρίνκοβιτς (1966-), Κροάτισσα ηθοποιός 
* Ξένια Μιλίτσεβιτς (1942-), Βοσνιογαλλίδα ζωγράφος, αρχιτέκτονας και πολεοδόμος 
* Ξένιγια Μπάλτα (1986-), Εσθονή αθλήτρια στίβου 
* Ξένια Ραποπόρτ (1974-), Ρωσίδα ηθοποιός 
* Ξένια Σίτνικ (1995-), Λευκορωσίδα τραγουδίστρια 

## Φανταστικοί χαρακτήρες

* Ξένια (Τζόυς Ευείδη), μητέρα που ψάχνει την κόρη της (Αλεξάνδρα Κατσάτου) στο ξενοδοχείο Conte Del Mare όπου γίνεται το πρώτο πανελλήνιο συνέδριο emo, στο επεισόδιο "Emo… αγάπη μου" της κωμικής σειράς *[[Το κόκκινο δωμάτιο]]* (2005-2008, Mega) σε σκηνοθεσία Αλέξανδρου Ρήγα και σενάριο του ίδιου και του Δημήτρη Αποστόλου 
* Ξένια (Κωνσταντίνα Χατζηαθανασίου), η αγαπημένη του Χρήστου (Αινείας Τσαμάτης) στη δραματική ταινία ''Το τελευταίο σημείωμα'' (2017) σε σκηνοθεσία Παντελή Βούλγαρη και σενάριο του ίδιου και της Ιωάννας Καρυστιάνη 
* αδελφή Ξένια (Κορίνα Άννα Γουγούλη), τυφλή γυναίκα που εκφράζει την επιθυμία να γίνει μοναχή υπό την πνευματική φροντίδα του Αγίου Νεκταρίου στη βιογραφική ταινία ''Ο άνθρωπος του Θεού'' (2021) της Γέλενα Πόποβιτς 
* Ξένια Άρχου Στεφανίδη (Ελίνα Ακριτίδου), κόρη του μεγιστάνα Λεωνίδα Άρχου (Φαίδων Γεωργίτσης) από τον πρώτο του γάμο, στην καθημερινή σαπουνόπερα ''Καλημέρα ζωή'' (1993-2006, ΑΝΤ1) του Νίκου Φώσκολου 
* Ξένια Κουμαριανού (Ζωή Λάσκαρη), πλούσια που ερωτεύεται έναν εργάτη (Νίκος Κούρκουλος) του Περάματος, ενώ ο καχύποπτος αδελφός της (Βαγγέλης Σειληνός) προσπαθεί να τους χωρίσει στο κοινωνικό δράμα *[[Γυμνοί στο δρόμο]]* (1969) του Γιάννη Δαλιανίδη 
* Ξένια Όνατοπ (Φάμκε Γιάνσεν), Γεωργιανή πιλότος μαχητικού αεροπλάνου και μέλος διεθνούς εγκληματικής οργάνωσης, στην αγγλοαμερικανική ταινία κατασκοπείας ''Τζέιμς Μποντ, πράκτωρ 007: Επιχείρηση χρυσά μάτια'' (*GoldenEye*, 1995) σκηνοθεσίας Μάρτιν Κάμπελ 
* Ξένια Παππά (Αθηνά Οικονομάκου), παιδική φίλη της Ελπίδας (Ευδοκία Ρουμελιώτη) την οποία κατά βάθος μισεί και αποφασίζει να της κλέψει τη ζωή, στην καθημερινή σαπουνόπερα *[[Η ζωή της άλλης]]* (2009-2012, Mega) που βασίζεται στη μεξικάνικη τηλενουβέλα *Querida Enemiga* 
* Ξένια Στασινοπούλου (Ξένια Καλογεροπούλου), κόρη βιομηχάνου (Βασίλης Αυλωνίτης) η οποία έχει όνειρο να πάει στο Θιβέτ, στην ταινία *[[Καλημέρα Αθήνα]]* (1960) του Γρηγόρη Γρηγορίου σε σενάριο του Γιάννη Μαρή 
* Ξένια Χατζηιωάννου (Άννα Κουτσαφτίκη), φιλόλογος από τη Θεσσαλία που κατοικεί στη Θεσσαλονίκη με τον σύζυγό της, Μπάμπη Παπαδόπουλο (Σπύρος Τσεκούρας), στους 5ο-11ο κύκλους της κωμικής σειράς *[[Μην αρχίζεις τη μουρμούρα]]* (2017-2024, Alpha) σκηνοθεσίας Αντώνη Αγγελόπουλου και Διονύση Φερεντίνου 
## Δείτε επίσης

* Ξενία

## Σημειωσεις

## Παραπομπές

Κατηγορία:Γυναικεία ονόματα
Κατηγορία:Γυναικεία ελληνικά ονόματα